CELEX: 62016CA0425
Language: sk
Date: 2017-10-19 00:00:00
Title: Vec C-425/16: Rozsudok Súdneho dvora (deviata komora) z 19. októbra 2017 (návrh na začatie prejudiciálneho konania, ktorý podal Oberster Gerichtshof – Rakúsko) – Hansruedi Raimund/Michaela Aigner (Návrh na začatie prejudiciálneho konania — Duševné a priemyselné vlastníctvo — Ochranná známka Európskej únie — Nariadenie (ES) č. 207/2009 — Článok 96 písm. a) — Žaloba o porušení práv z ochrannej známky — Článok 99 ods. 1 — Domnienka platnosti — Článok 100 — Vzájomný návrh na vyhlásenie neplatnosti ochrannej známky — Vzťah medzi žalobou o porušení práv a vzájomným návrhom na vyhlásenie neplatnosti — Procesná autonómia)

11.12.2017   
            
            
               SK
            
            
               Úradný vestník Európskej únie
            
            
               C 424/10
            
         Rozsudok Súdneho dvora (deviata komora) z 19. októbra 2017 (návrh na začatie prejudiciálneho konania, ktorý podal Oberster Gerichtshof – Rakúsko) – Hansruedi Raimund/Michaela Aigner
   (Vec C-425/16) (1)
   
   ((Návrh na začatie prejudiciálneho konania - Duševné a priemyselné vlastníctvo - Ochranná známka Európskej únie - Nariadenie (ES) č. 207/2009 - Článok 96 písm. a) - Žaloba o porušení práv z ochrannej známky - Článok 99 ods. 1 - Domnienka platnosti - Článok 100 - Vzájomný návrh na vyhlásenie neplatnosti ochrannej známky - Vzťah medzi žalobou o porušení práv a vzájomným návrhom na vyhlásenie neplatnosti - Procesná autonómia))
   (2017/C 424/14)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Oberster Gerichtshof
   
      Účastníci konania pred vnútroštátnym súdom
   
   
      Žalobca: Hansruedi Raimund
   
      Žalovaná: Michaela Aigner
   
      Výrok rozsudku
   
   
               1.
            
            
               Článok 99 ods. 1 nariadenia Rady (ES) č. 207/2009 z 26. februára 2009 o ochrannej známke Európskej únii sa má vykladať v tom zmysle, že žaloba o porušení práv z ochrannej známky podaná na súd pre ochranné známky Európskej únie podľa článku 96 písm. a) tohto nariadenia nemôže byť zamietnutá pre absolútny dôvod neplatnosti, akým je dôvod uvedený v článku 52 ods. 1 písm. b) tohto nariadenia, pokiaľ tento súd nevyhovel vzájomnému návrhu na vyhlásenie neplatnosti, ktorý podal žalovaný v konaní o porušení práv na základe článku 100 ods. 1 tohto nariadenia a ktorý je založený na tom istom dôvode neplatnosti.
            
         
               2.
            
            
               Ustanovenia nariadenia č. 207/2009 sa majú vykladať v tom zmysle, že nebránia tomu, aby súd pre ochranné známky Európskej únie mohol zamietnuť žalobu o porušení práv z ochrannej známky podľa článku 96 písm. a) tohto nariadenia pre absolútny dôvod neplatnosti, akým je dôvod uvedený v článku 52 ods. 1 písm. b) tohto nariadenia, aj keď rozhodnutie o vzájomnom návrhu na vyhlásenie neplatnosti podanom podľa článku 100 ods. 1 tohto nariadenia a založenom na tom istom dôvode neplatnosti, ešte nenadobudlo právoplatnosť.
            
         
      (1)  Ú. v. EÚ C 402, 31.10.2016.